joelniklaus/EU_Wikipedias huggingface dataset:
Riigikohtu üldkogu

Riigikohtu üldkogu on Riigikohtu kõrgeim organ, millesse kuuluvad kõik 19 riigikohtunikku. Riigikogu üldkogu vaatab seaduses sätestatud juhtudel läbi kohtulahendeid, teeb presidendile ettepaneku esimese ja teise astme kohtunike ametisse nimetamiseks ja vabastamiseks, lahendab kohtunikueksamikomisjoni ning kohtunike distsiplinaarkolleegiumi otsuste peale esitatud kaebusi, otsustab distsiplinaarasja algatamise Riigikohtu esimehe suhtes ja teavitab sellest Riigikogu ning täidab muid seadusest ja Riigikohtu kodukorrast tulenevaid ülesandeid.

Riigikohtu üldkogu kutsub kokku Riigikohtu esimees, tema ülesandeks on ka istungi juhatamine. Üldkogu on otsustusvõimeline, kui kohal on vähemalt 11 riigikohtunikku. Otsusi võetakse vastu lihthäälteenamusega. Juhul, kui hääled jagunevad võrdselt, siis on otsustav esimehe hääl. Neil istungitel, kus ei vaadata läbi kohtulahendeid, võib sõnaõigusega osaleda justiitsminister.

Viited
Hiina Kommunistliku Partei poliitbüroo alaline komitee

Hiina Kommunistliku Partei keskpoliitbüroo alaline komitee (lühidalt poliitbüroo alaline komitee) on Hiina Kommunistliku Partei (HKP) kõrgematest ametnikest koosnev komitee. Sellesse on läbi aegade kuulunud seitse kuni üksteist liiget, hetkel seitse. Ametlikult on selle eesmärk poliitikateemaliste arutelude pidamine ning tähtsamatel teemadel otsuste langetamine, kui suurem kogu, Hiina Kommunistliku Partei poliitbüroo, pole kogunenud. Partei konstitutsiooni järgi peab poliitbüroo alalisse komiteesse kuuluma ka partei peasekretär.

Partei konstitutsiooni järgi peaks alalise komitee liikmed valima partei keskkomitee. Tegelikkuses on see vaid formaalsus, liikmete valimine on aja jooksul muutunud. Mao Zedongi ajal valis Mao isiklikult, kes alalisse komiteesse kuuluvad ja kes mitte. Deng Xiaopingi ajal valisid alalise komitee liikmed kesknõuandekomisjoni nö kaheksa vanemat. Üheksakümnendatest valitakse alalise komitee liikmed praeguste ja endiste poliitbüroo ning alalise komitee liikmete poolt mitteametlikel aruteludel ja hääletustel.

Teoorias annab alaline komitee aru poliitbüroole, mis omakorda annab aru suuremalt keskkomiteele. Praktikas on alaline komitee mõlemast de jure kõrgemalseisvast kogust mõjukam. Lisaks, kuna Hiinas kehtib üheparteisüsteem, on alalisel komiteel de facto seadusandlik jõud. Alalise komitee liikmeskond on nii kohalikus kui rahvusvahelises ajakirjanduses tähtsale kohale tõstetud. Ajalooliselt on alalise komitee funktsioon ja mõjukus varieerunud. Näiteks kultuurirevolutsiooni ajal polnud alalisel komiteel erilist jõudu.

Alalise komitee liikmed on võimuhierarhias rangelt sätestatud. Ajalooliselt on peasekretär (ehk partei esimees) olnud alati esikohal, teiste ametnike ahel on muutunud. Alates üheksakümnendatest on järjestus olnud järgmine: peasekretär, peaminister, Riikliku Rahvakongressi esimees, Hiina Rahva Poliitiline Konsultatiivkonverentsi esimees, Distsipliiniinspektsiooni Keskkomisjoni (partei põhilise korruptsioonivastase keha) sekretär, partei sekretariaadi kõrgeim sekretär. Ülejäänud liikmed järgnevad madalamatel astmetel.

Praegused liikmed (hierarhiliselt)
<noinclude>

Viited

Hiina poliitika
EKNK Fookuse kogudus

Eesti Kristliku Nelipühi Kiriku Fookus Koguduse (prantsuse keeles Estonien Pentecôte Concentrer Congrégation) koosolekud toimuvad pühapäeviti kell 11.00 ja 13.00 Tallinnas aadressil Tehnika 18.

Koguduse pastorid on Nickholas Michael Puccini, Olivia Autumn Puccini ja Kristin Külm.

Vaata ka
 Nextstep Piiblikool

Välislingid
 Koguduse koduleht
 Fookus Online
 Eesti Kristliku Nelipühi Kiriku Fookus Kogudus Facebookis
 Fookus Kogudus Youtube'i kanal
 Fookus Kogudus Instagramis

Tallinn
Eesti Kristlik Nelipühi Kirik
Tallinna kogudused
Mystków

Mystków on küla Poolas Väike-Poola vojevoodkonnas Nowy Sączi maakonnas Kamionka Wielka vallas. Mystków asub Nowy Sączist ligi 6 km idas.

Väike-Poola vojevoodkonna külad
Danuubia

Danuubia on täpsemalt määratlemata maa-ala, mis ääristab Doonau ja selle lisajõgede kaldaid alates Mustast metsast kuni Musta mereni.

Kirjandus 
 Simon Winder, "Danubia: A Personal History of Habsburg Europe" (Kirjastaja: Pan MacMillan; Juuni 2014) ISBN 0330522795
August Kasak (põllumees)

August Kasak (14. veebruar (vkj)/ 26. veebruar 1896 Põlgaste vald, Kanepi kihelkond, Võrumaa – 11. märts 1954 Krabi külanõukogu, Antsla rajoon) oli Eesti sõjaväelane (reamees) ja põllumees.

Oli mobiliseerituna I maailmasõjas Venemaa sõjaväes.

Vabadussõjas oli ta alates 5. detsembrist 1918 3. jalaväepolgu 2. roodus. Osales lahingutes
Punaarmee ja Landeswehri vastu Lõuna-Eestis ja Lätis. Lahingus Kurtenhofi jaama (tänapäeval Salaspilsi raudteejaam) juures 1. juulil 1919 ülesnäitatud vahvuse eest vääristati hiljem Vabadusristi II liigi 3. järguga.

Mais 1920 vabastati ta  teenistusest. Pidas Võrumaal Vaabina vallas (alates 1939. aastast Linnamäe vallas) Piirisaare talu. Nõukogude ajal oli ta kolhoosis põllutööline.

Liikmesus
Vabaduse Risti Vendade Ühenduse Võru osakonna liige

Tunnustus
1920, 14. september Vabadusristi II liigi 3. järk

Isiklikku
Tema isa oli Andre Kasak ning ema Leena Kasak (sündinud Vaat).

Ta oli abielus Ella Hankiga (1900–1969) ning neil sündis kolm last: Lilli (abielus Ventsel; 1927-2009), Meinhard (1929-1981) ja Kalev (1939-1949).

Viited

Välislingid
August Kasaku sugupuu

3. Üksiku Jalaväepataljoni koosseis
Vabadusristi II liigi 3. järgu kavalerid
Vabaduse Risti Vendade Ühenduse liikmed
Esimese maailmasõja veteranid Eestis
Vabadussõja veteranid
Sündinud 1896
Surnud 1954
Gailtali Alpid

Gailtali Alpid (saksa: Gailtaler Alpen või Drauzug) on mäestik Lõuna-Lubjakivialpides Austrias. See kerkib Drava (Drau) jõe ja Gailitali (Edela-Kärnten) vahel ning läbi Ida-Tirooli lõunaosa. Selle läänerühma, mida kutsutakse "Lienzi Dolomiitideks" (Lienzer Dolomiten), loetakse mõnikord selle mäestiku osaks ja mõnikord vaadeldakse seda eraldi.

Klassifikatsioon 

Ida-Alpide Alpiklubi klassifikatsiooni (AVE) järgi jagunevad Gailtali Alpid (nr. 56) Drauzugi ja Lienzi Dolomiitide alamrühmadeks, samas kui üldkeeles kehtib katusmõiste Drauzug vastupidi kogu Lubjakivialpide mäestikule Drava ja Gaili jõe vahel, sealhulgas Gailtali Alpid ja Lienzi Dolomiidid. Eduard Suessi ja Leopold Koberi järgi tähistasid Drauzug või Drau-Save-Zug traditsioonilises geograafias kogu Lõuna-Lubjakivialpide mäestikku, mis ulatub piki Drava jõge Lienzi Dolomiitidest läänes kuni Karawankideni idas.

Laiast Drava orust lõunas paiknevad Gailtali Alpid loetakse orograafiliselt Lõuna-Lubjakivialpide osaks. Kuid nad kerkivad Periadriaatilisest murrangust põhja pool ja seetõttu ei kuulu geoloogiliselt Lõuna-Alpide mägede hulka. Oma orogeneesi osas esindavad nad lubjakivikatete jäänuseid, mis olid üle Kesk-Ida-Alpide põhja poole liikunud, moodustades Põhja-Lubjakivialpid.

Vaatamata oma nimele ei koosne Lienzi Dolomiidid dolokivist, ehki järsk konarlik karstitopograafia sarnaneb Lõuna-Alpide dolokivimitega. Põhjapoolne Latschuri rühm koos Goldecki mäega Spittal an der Drau lähedal ei koosne lubjakivist, vaid on kristalliline aluskorramassiiv.

Geograafia 

100 km pikk mäestik, mis läänes kitseneb, laiub Gaili (lõunas) ja Drava (põhjas) vahel. Gailtali Alpide ja Goldecki mäe vahelises nõos asub kõrgusel 930 m Weißensee järv, kõrgeim suplusjärv Austrias.

Naabermäestikud 

AVE klassifikatsiooni järgi on külgnevad mäestikud:

 Põhjas: Kõrg-Tauerni Ankogeli rühm, Kreuzecki rühm ja Schoberi rühm, Kesk-Ida-Alpide osa
 Loodes: Villgrateni mäed, Kõrg-Tauerni osa
 Lõunas: Karni Alpid ja Karawankid, Lõuna-Lubjakivialpide osa
 Idas: Gurktali Alpid, Kesk-Ida-Alpide osa

Alljaotused 

Gailtali Alpid võib jagada viieks ida-läänesuunaliseks massiiviks, mis on eraldatud orvandite ja Weissensee pikisuunalise oruga:

 Lienzi Dolomiidid, mis ulatuvad u 40 km Kartitschi sadula mäekurust (Sillianist idas) Gailbergi sadulani Oberdrauburgi lähedal (kõrgemad tipud: Große Sandspitze (2770 m), Spitzkofel (2718 m), mõlemad Lienzist lõunas, Gamswiesenspitze (2486 m) ja Lumkofel (2287 m))
 Drauzug või päris Gailtali Alpid, mis ulatuvad u 65 km Gailbergi sadulast Drava ja Gaili ühinemiskohani Villachi lähedal:
 Reißkofeli rühm, Gailbergi ja Kreuzbergi sadulate vahel Greifenburgist lõunas (Reißkofel (2371 m), Jaukeni massiiv, kus kõrgeim tipp on Torkofel (2275 m), Spitzkofel (2223 m) ja Sattelnock (2033 m))
 Latschuri rühm, Weissensee ja Drava looke vahel Sachsenburgi lähedal (Latschur, 2236 m)
 Spitzegeli rühm, Weißenseest kagus Kreuzbergi sadula ja Bleiberg Grabeni vahel (Spitzegel, 2119 m)
 Dobratsch või Villach Alp (2166 m), Gailtali Alpide idapoolsed eelmäed koos Schütti looduskaitsealaga.

Lubjakivialpid
Austria mäestikud
Heinfelsi loss

Heinfelsi loss (saksa: Burg Heinfels) on loss Heinfelsis, Tiroolis, Austrias. See seisab Pusteri orus, Villgrateni oru sissepääsu lähedal. Kuigi linn asutati esmakordselt hunnide poolt 500. aasta paiku, mainitakse lossi esmakordselt 1243. aastal. See kuulus Görzi krahvkonnale ja 1500. aastal laiendati seda lääne poole. 1526. aastal piirasid seda Michael Gaismair ja 2000 sõdurit, kes püüdsid piirkonnas katoliku võimu kukutada. Tänapäeval on see eraomanduses.

Austria lossid
Tööstuse tänav (Rakvere)

Tööstuse tänav on tänav Rakvere linna keskosas, mille algus on lõuna pool asuvast Keskväljakust linnulennult 450 m kaugusel. 

Tänav on pikkusega 522 meetrit ja laiusega lõunaosas 17 ning põhjaosas 25 meetrit. Tööstuse tänav paikneb Lilleküla linnaosas. Saades alguse Tallinna tänava ristmikult, ristub põhja suunas kulgevalt Kibuvitsa, Roosi ja Tiigi tänavaga ning lõpeb Tallinna–Narva raudtee lähedal Jaama puiestee ristmikul.

Tööstuse tänav kujunes välja aastatel 1925–1940, kui ulatus Jaama puiesteest Kibuvitsa tänavani. Tänava äärde ehitati puidust kortermajad ning 1929. aastal valmis aadressil Tööstuse 12 paiknev omaaegne Rakvere Linna 1. Algkooli koolimaja, praeguse Rakvere Eragümnaasiumi hoone. 1944. aasta sügisel hävis Punaarmee pommirünnakute tagajärjel osa hoonestust, mis võimaldas peale sõja lõppu pikendada Tööstuse tänavat lõuna suunas Tallinna tänavani. 

Eesti NSV ajal nimetati 1. juunil 1950. aastal Tööstuse tänav, Johannes Vares-Barbaruse tänavaks.

Aadressil Tööstuse 4 asub 1929.–1930. aastal Ferdinand Gustav Adoffi projekti järgi ehitatud elumaja, mis 2002. aastal renoveeriti algupärasel kujul Villa Wesenberghiks. Esimese külalisena ööbis selles majutushoones Lääne-Virumaal töövisiidil viibinud president Arnold Rüütel.

Elamus Tööstuse 7 elas lavastaja, näitleja ja näitekirjanik Kulno Süvalep, kes oli ka Rakvere Teatri peanäitejuht. Tänava lõunaosas asuvad peamiselt kahekorruselised korterelamud, põhjaosas ühepereelamud, mis on ehitatud 20. sajandi teisel poolel.

Viited

 Rakvere tänavad
Tartu Kristlik Põhikool

Tartu Kristlik Põhikool on Tartus Tammelinnas asuv erakool, kus saab omandada põhiharidust. Kool asub aadressil Ööbiku 10a.

Kool on mõeldud eeskätt kristlike perede laste jaoks, kuid vastu võetakse ka teisi soovijaid. Koolis on usuõpetus õppeainena, hommikupalvused ja piiblihommikud kord nädalas. Usuõpetus põhineb apostellikul usutunnistusel. Igas klassis on kuni 12 õpilast.

Välislingid 
Kodulehekülg

Tartu koolid
Eesti erakoolid
Eric Kandel

Eric Richard Kandel (sündinud 7. novembril 1929) on Austria ja Ameerika neurobioloog. 2000. aastal pälvis ta koos Paul Greengardi ja Arvid Carlssoniga Nobeli füsioloogia- või meditsiiniauhinna.

Teoseid
Kandel, Eric R. 1976. Cellular Basis of Behaviour: An Introduction to Behavioural Neurobiology. New York: W.H. Freeman & Company.
Kandel, Eric R. 1978. A Cell: Biological Approach to Learning. New York: Society for Neuroscience.
Kandel, Eric R. 2016. Reductionism in Art and Brain Science: Bridging the Two Cultures. New York: Columbia University Press.

Nobeli füsioloogia- või meditsiiniauhinna laureaadid
Neurobioloogid
Sündinud 1929
Żegiestów

Żegiestów on küla Poolas Väike-Poola vojevoodkonnas Nowy Sączi maakonnas Muszyna vallas. Żegiestów asub Slovakkia piiri ääres.

Viited

Väike-Poola vojevoodkonna külad
EEVL Haapsalu Kogudus

EEVL Haapsalu Kogudus on registreeritud 19. aprillil 1992, siis kandis kogudus nime Haapsalu Vabakirik. 1993. aastal muudeti nimi: Haapsalu Täisevangeelne Vabakogudus ja kogudus kuulub sellest ajast Eesti Evangeelsete ja Vabakoguduste Liitu. 2005. aastast on koguduse nimi Eesti Evangeelsete- ja Vabakoguduste Liidu Haapsalu Kogudus.

Välislingid
Koduleht

Eesti vabakogudused
Haapsalu
Kaneelpruun

Kaneelpruun, kaneelivärvi või kaneelikarva on üks pruunidest värvitoonidest, kaneeli värvi mahe, kergelt tuhm pruun värvus, mis võib kalduda toonilt punaka poole.

Värvinimetust kasutatakse tekstiilide ja lõngade värvuse kirjeldamiseks moes ning sisekujunduses. Juuksevärvust võidakse nimetada kaneelpruuniks, selles toonis toodetakse ka juuksevärve.

Kasutatakse ka karvavärvuse kirjeldamiseks mõnedel koera- ja kassitõugudel (tšau-tšau, idamaised kassitõud nagu ookerkass, lühikarvaline orientaal, birma kass jm) ja tuhkrutel.

Pildid

Viited 

Pruunid värvitoonid
Karvavärvused
Tartu Kristlik Risttee Kogudus

Tartu Kristlik Risttee Kogudus on baptistlik kogudus Tartus, mille koosolekud toimuvad pühapäeviti kell 11.00 aadressil Kaunase pst 9a.

Välislingid
Koguduse kodulehekülg
Risttee Kogudus EEKB Liidu veebilehel
Tartu Kristlik Risttee Kogudus kaardil

Eesti baptistikogudused
Tartu kogudused
Allan Laur

Allan Laur (21. september 1945 – 18. august 2004) oli nelipühi kiriku juht ja Tallinna koguduse vanempastor, mentor ja Eesti usuelu integreerija, aktiivne osaleja oikumeenilises töös Eesti Kirikute Nõukogus ja Eesti Evangeelses Alliansis. Ta aitas kaasa Eesti Kristliku Nelipühi Kiriku loomisele.

Elulugu
Allan Laur sündis Rootsis, Hiiumaalt pärit sõjapõgenike pere lapsena. Ta teenis alguses Rootsis, seejärel Kanadas. Mõned kuud enne Eesti taasiseseisvumist tuli ta koos oma perekonnaga kodumaale. Siin alustas Allan Laur Eesti Kristliku Nelipühi Kiriku loomist.

Kuidas inimesed teda mäletavad
Allan Lauri mäletavad teda tundnud inimesed võimeka ja inspireeritud organisaatori ja kirikujuhina. Kolmeteistkümne aasta vältel, mis Allan Laur sai veeta pagulusest naasmise järel kodumaal, juhtis ta terve uue kiriku, kristliku nelipühikiriku ülesehitamist ja oli ka ise tunnistajaks oma töö viljale, koguduste tekkele ja kasvule.

Allan Laur oli tähelepanuväärne inimene ka Eesti oikumeenias.

Tema eestvõttel ja juhtimisel sai uuemast evangelikaalsest ja karismaatilisest liikumisest, mida nelipühikirik esindab, osa Eesti oikumeenilisest liikumisest. Paljuski tõi just Allan Lauri oikumeeniline avatus kristliku nelipühikiriku Eesti Kirikute Nõukogu liikmeskonda. 

Allan Lauri matusetalitus (28. augustil 2004), mis toimus EELK Tallinna Kaarli kirikus, oli leinasündmusenagi silmapaistev oikumeeniline sündmus.

Eesti nelipühi vaimulikud
Sündinud 1945
Surnud 2004
Telesaade

Televisioonisaade (ka telesaade või saade) on mistahes sisuga saade, mis on toodetud televiisoris vaatamiseks ning mida edastatakse üle õhu või läbi satelliit- või kaabeltelevisiooni, välja arvatud telereklaamid ja treilerid, mida näidatakse tavaliselt telesaadete vahele. Televisioonisaadete järjekord on enamasti ette planeeritud teleprogrammis, mis ilmub elektroonilistes ja teistes telekavades, kuid sageli võimaldavad voogedastusteenused vaadata saateid igal ajal. Televisioonisaate sisu luuakse eri meetoditel, näiteks lindistatakse saade telestuudios, animeeritakse või toodetakse filme ja sarju. Saated, mida ei toodeta telestuudios, on tavaliselt lepingu või litsentsiga produktsioonifirmade poolt valmistatud.

Televisioonisaateid saab vaadata: otse (reaalajas), vaadata salvestatud saadet hiljem salvestamisvõimalusega digiboksist või vaadata järelvaatamisest läbi digiboksi või interneti.

Vaata ka 

 Raadiosaade
 Telesaadete loend

Telesaated
Tõrva Immanueli Kogudus

Eesti EKB Koguduste Liidu Tõrva Immaanueli Kogudus on baptistlik kogudus Tõrvas ning kuulub Eesti EKB Koguduste Liitu. Tõrva Immaanueli Koguduse juht on pastor Valdo Maamägi.

Koguduse koosolekud toimuvad pühapäeviti kell 15.00 Tõrvas aadressil Aia 6.

Välislingid
Info koguduse kohta Eesti EKB Koguduste Liidu veebilehel
Tõrva Immaanueli Kogudus Facebookis
Tõrva Immaanueli Kogudus kaardil 

Eesti baptistikogudused
Tõrva
Tapa Elava Usu Kogudus

Eesti EKB Koguduste Liidu Tapa Elava Usu Kogudus on baptistlik kogudus Tapal.

Koguduse koosolekud toimuvad pühapäeviti kell 13:30 aadressil Kesk 11, Tapa, Lääne-Virumaa. Koguduse pastor on Toomas Kivisild.

Välislingid
Info koguduse kohta Eesti EKB Koguduste Liidu kodulehel
Tapa Elava Usu Kogudus kaardil

Eesti baptistikogudused
Tapa
Barwałd Górny

Barwałd Górny on küla Poolas Väike-Poola vojevoodkonnas Wadowice maakonnas Kalwaria Zebrzydowska vallas. Barwałd Górny asub Wadowicest umbes 9 km idas ja Krakówi kesklinnast ligikaudu 32 km edelas.

Viited

Väike-Poola vojevoodkonna külad
Võru Baptisti Kogudus

Eesti EKB Koguduste Liidu Võru Baptisti Kogudus on baptistlik kogudus Võrus.

Koguduse koosolekud toimuvad pühapäeviti kell 10:00 aadressil Karja 27, Võru, Võrumaa. Koguduse pastor on Toivo Teekel.

Välislingid
Kodulehekülg
Info koguduse kohta Eesti EKB Koguduste Liidu kodulehel

Eesti baptistikogudused
Võru
Narva-Jõesuu Evangeeliumi Kristlaste ja Baptistide Kogudus "Taassünd"

Narva-Jõesuu Evangeeliumi Kristlaste ja Baptistide Kogudus “Taassünd” on baptistlik kogudus Narva-Jõesuus.

Koguduse koosolekud toimuvad pühapäeviti kell 11:00 aadressil Vabaduse 31a, Narva-Jõesuu, Ida-Virumaa. Koguduse pastor on Aleksei Müller.

Välislingid
Kodulehekülg
Info koguduse kohta Eesti EKB Koguduste Liidu kodulehel

Eesti baptistikogudused
Narva-Jõesuu
Gereon Kopf

Gereon Kopf on filosoof.

Ta õppis Tübingeni ülikoolis ja Graduate Theological Unionis Berkeleys katoliku teoloogiat ning sai doktorikraadi võrdlevate religiooniuuringute alal Temple'i Ülikoolist. Ta on Luther College'i Ida-Aasia usundite ja religioonifilosoofia professor. 

Ta kirjutab Jaapani filosoofiast, budistlikust filosoofiast ja globaalsest filosoofiast. Ta töötab välja "mitme sissepääsuga filosoofiat", mitteessentsialistlikku vaimufilosoofiat ning mitteessentsialistlikku identiteedi kujunemise filosoofiat. 

Ta toimetab alates 2010. aastast uut ajakirja Journal of Buddhist Philosophy.

Publikatsioone
Beyond Personal Identity, 2001
(kaastoimetaja) Merleau-Ponty and Buddhism, 2009
(toim) Dao Companion to Japanese Buddhist Philosophy, 2019

Välislingid
Tutvustus Luther College'i saidil
Tutvustus Luther College'i saidil

Saksa filosoofid
Sündinud 1965
Viljandi Baptistikogudus

Eesti EKB Koguduste Liidu Viljandi Baptistikogudus on baptistlik kogudus Viljandis.

Koguduse koosolekud toimuvad pühapäeviti kell 11:00 aadressil A. Maramaa puiestee 1a, Viljandi, Viljandimaa. Koguduse pastor on Allan Helde.

Välislingid
Kodulehekülg
Info koguduse kohta Eesti EKB Koguduste Liidu kodulehel

Eesti baptistikogudused
Haapsalu Baptistikogudus

Eesti EKB Koguduste Liidu Haapsalu Baptistikogudus on baptistlik kogudus Haapsalus.

Koguduse koosolekud toimuvad pühapäeviti kell 10:00 aadressil Metsa 24, Haapsalu, Läänemaa.

Välislingid
Kodulehekülg
Info koguduse kohta Eesti EKB Koguduste Liidu kodulehel

Eesti baptistikogudused
Haapsalu
Zyndranowa

Zyndranowa on küla Poolas Podkarpacie vojevoodkonnas Krosno maakonnas Dukla vallas. Zyndranowa asub Slovakkia piirist vähem kui 1,5 km kaugusel, Duklast ligi 15 km ja Krosnost umbes 29 km lõunas.

Podkarpacie vojevoodkonna külad
Bańska Niżna

Bańska Niżna on küla Poolas Väike-Poola vojevoodkonnas Nowy Targi maakonnas Szaflary vallas. Bańska Niżna asub Nowy Targist umbes 7,5 km lõunas.

Viited

Väike-Poola vojevoodkonna külad
Binarowa

Binarowa on küla Poolas Väike-Poola vojevoodkonnas Gorlice maakonnas Bieczi vallas. Binarowa asub Gorlicest umbes 12,5 km põhjakirdes.

Viited

Väike-Poola vojevoodkonna külad
Antsla Evangeeliumi Kristlaste ja Baptistide Kogudus

Antsla Evangeeliumi Kristlaste ja Baptistide Kogudus on baptistlik kogudus Antslas.

Koguduse koosolekud toimuvad pühapäeviti kell 11:00 aadressil Jaani 24, Antsla, Võrumaa. Koguduse pastor on Peeter Lemats.

Välislingid
Kodulehekülg
Info koguduse kohta Eesti EKB Koguduste Liidu kodulehel

Eesti baptistikogudused
Tallinna–Turba rongiliin

Tallinn–Turba rongiliin  on Elroni opereeritav rongiliin lõpp-peatustega vastavalt Tallinnas Balti jaamas ja Turbas Turba raudteepeatuses.

Rongiliin avati 2019. aasta 8. detsembril, kui taasavati Riisipere ja Turba vaheline elektrifitseeritud raudteelõik. 

Seoses Riisipere ja Turba vahelise raudteelõigu avamisega pikendati senist Tallinna–Riisipere rongiliini Turbani.

Uuel rongiliinil sõidavad Elroni elektrirongid kuni 11 korda päevas.

Liinile jääb 21/22 peatust*

*Osad Turba reisid ei peatu Jaanika peatuses*

Peatused Turba liinil:

 Tallinn

 Lilleküla

 Tondi

 Järve

 Rahumäe

 Nõmme

 Hiiu

 Kivimäe

 Pääsküla

 Laagri

 Urda

 Padula

 Saue

 Valingu

 Keila

 Kulna

 Vasalemma

 Kibuna

 Laitse

 Jaanika* (Inult 13 rongid peatub, ja 14 tööpäeviti)

 Riisipere

 Turba

*Täpsemalt ei peatu  Jaanika peatuses Tallinnast tulevad 11. jaanuarist 2021 reisid 511;527;533;545;557;569;581

Turbast tulevad reisid, mis ei peatu Jaanika peatuses on: 516;530;538; 546;558; 574;586.

Piletihinna poolest on Turba peatus 5.tsoonis.

Eesti rongiliinid
Harju maakond
Saue vald
Lääne-Harju vald
Roberto Thieme

Walter Robert Thieme Schiersand (sündinud 16. novembril 1942 Santiago de Chiles) on Tšiili poliitik ja harrastuskunstnik.

Paremäärmusliku organisatsiooni Patria y Libertad peasekretär 1971–1973 (organisatsiooni tegevusajal; tähtsuselt 2. isik organisatsioonis). Salvador Allende marksistliku ühenduse Unidad Popular vastane opositsionäär. Pärast 1973. aasta riigipööret asus peagi opositsiooni hunta vastu, kutsus hääletama 1980. aasta ja 1988. aasta riigihääletusel hunta vastu. Pooldab jätkuvalt natsionalistlikke, antikommunistlikke ja antikapitalistlikke seisukohti. Kutsus 2017. aasta presidendivalimistel hääletama vasakpoolse kandidaadi Beatriz Sánchezi poolt .

Iseloomustab Augusto Pinocheti reeturina.

Tšiili poliitikud
Sündinud 1942
Tallinna Mustamäe Kristlik Vabakogudus

Eesti EKB Koguduste Liidu Tallinna Mustamäe Kristlik Vabakogudus on baptistlik kogudus Tallinnas.

Koguduse koosolekud toimuvad pühapäeviti kell 11:00 aadressil Mustamäe tee 1, Tallinn, Harjumaa. Koguduse pastor on Allan Saukas.

Välislingid
Kodulehekülg
Info koguduse kohta Eesti EKB Koguduste Liidu kodulehel

Eesti baptistikogudused
Mustamäe linnaosa
Sõpruse orden (Venemaa)

Teiste samanimeliste kohta vaata Sõpruse orden

Sõpruse orden on Venemaa Föderatsiooni presidendi 1994. aasta 2. märtsi ukaasiga nr 442 asutatud riiklik autasu.

Kirjandus 
 Дуров В. А. Ордена России. — Москва, 1993.
 Колесников Г. А., Рожков А. М. Ордена и медали СССР. — Москва, ВИ, 1983
 Сборник законодательных актов о государственных наградах СССР. — Москва, 1984
 Гребенникова Г. И., Каткова Р. С. Ордена и медали СССР. — Москва, 1982.
 Шишков С. С., Музалевский М. В. Ордена и медали СССР. — Владивосток, 1996
 Балязин В. Н., Дуров В. А., Казакевич В. Н. Самые знаменитые награды России. — Москва, 2000.
 Горбачёв А. Н. 10000 генералов страны. — Москва, 2007
 Горбачёв А. Н. Многократные кавалеры орденов СССР. — Москва, ПРО-КВАНТ, 2006
 Щеголев К. А. Современные награды России. Традиции и преемственность. — Москва: Вече, 2009. — 480 с. — (История наград). — ISBN 978-5-9533-3696-3.
 Винокуров В. А. Система государственных наград Российской Федерации: история, современность и перспективы развития. — Москва: Дело, 2012. — 243 с. — ISBN 978-5-7749-0725-0.
 Гончаров А. И. Наградная система Российской Федерации. — Москва: Посев, 2010. — 280 с. — ISBN 978-5-85824-198-0.
 Гусев И.Е. Ордена, медали и наградные знаки от Петра I до современности. — Москва: АСТ, 2014. — 164 с. — ISBN 978-5-17-085223-9.
 Кушер Ю. Л. Государственные символы и награды Российской Федерации. — Москва: Книжная палата, 1999. — 271 с. — ISBN 978-5-7000-0476-3.
 Музалевский М. В. Ордена и медали Российской Федерации. — Москва: Кавалеръ, 2005. — 298 с. — (Библиотека журнала «Кавалер»). — ISBN 5-00-000198-2.
 Награды новой России / Сост. Григорьев В. С.. — Москва: Докар, 1997. — 112 с. — (Всемирный коллекционер). — ISBN 5-85952-071-9.

Välislingid 

Государственные награды России

Venemaa Föderatsiooni ordenid
Tartu Salemi Baptisti Kogudus

Eesti EKB Koguduste Liidu Tartu Salemi Baptistikogudus on baptistlik kogudus Tartus.

Koguduse koosolekud toimuvad pühapäeviti kell 11:00 aadressil Kalevi 76, Tartu, Tartumaa. Koguduse pastor on Toivo Pilli.

Välislingid
Kodulehekülg
Info koguduse kohta Eesti EKB Koguduste Liidu kodulehel

Eesti baptistikogudused
Kesklinn (Tartu)
Parler

Parler on Ameerika Ühendriikide mikroblogi- ja suhtlusvõrgustik. Parleri kasutajate hulgas on palju Donald Trumpi toetajaid, konservatiive, vandenõuteoreetikuid ja paremäärmuslasi. Tihti sisaldavad kasutajate postitused paremäärmuslikku ideoloogiat, antisemitismi ning vandenõuteooriaid nagu QAnon. Ajakirjanikud on Parlerit kirjeldanud alternatiivse Twitterina; paljud Parleri kasutajad on kas peavoolusuhtlusvõrgustikest eemaldatud või vastu suurte sotsiaalvõrgustike moderatsioonipoliitikale.

Parler asutati augustis 2018 ning reklaamib end vaba ja kallutamata alternatiivse Twitteri või Facebookina. Ajakirjanikud on neid loosungeid pidanud paremäärmusliku kasutajaskonna kattevarjuks. Nii ajakirjanikud kui Parleri kasutajad on teenuse moderatsioonipoliitikat kritiseerinud, kuna see on kohati rangemgi kui konkurentidel. Parler on sulgenud vasakpoolsete vaadetega kasutajate kontosid konsensuslikele vaadetele vastandumise, Parleri kritiseerimise ja paroodiakontode loomise eest.

Parleri omanikest on avalikkusele teada vaid asutaja John Matze. Investor Rebekah Mercer, kes on tuntud konservatiivsetele arvamusliidritele ja ettevõtetele annetaja, on Parleri kaasasutaja. Konservatiivne poliitkommentaator Dan Bongino on väitnud, et on Parleri omanik. Novembris 2020 avaldas Parler, et teenust kasutab aktiivselt 4 miljonit inimest ning kokku on kontosid loodud 10 miljonit. Parleri kasutajate aktiivsus tõusis pärast 2020. aasta Ameerika Ühendriikide presidendivalimisi ning langes sama aasta detsembris uuesti.

Pärast süüdistusi, et Parlerit kasutati 2021. aasta Ameerika Ühendriikide Kapitooliumi ründamise korraldamiseks, teatas Apple Inc. 8. jaanuaril 2021 Parleri juhtidele, et kui nad 24 tunni jooksul enda moderatsioonipoliitikat ei parandata, eemaldatakse nende telefoniäpp App Store'st. Apple eemaldas Parleri äpi järgmisel päeval. Kaheksandal jaanuaril eemaldati äpp ka Google Playst. Amazon teatas 9. jaanuaril, et eemaldab järgmisel päeval Parleri Amazon Web Servicesist.

Vaata ka
 Suhtlusvõrgustike loend
 8chan
 DLive
 Gab
 Minds
 Voat

Viited

Veebisaidid
Herakles toob Kerberose põrguväravast

Vasakule avaneva kaljukoopa suus väikesel, paremalt järsult tahapoole langeval platool, suunaga koopast välja astuvas asendis, täishabemega, alasti mehekuju - Herakles. Peas ja turjal peakatet ja lahtiselt rippuvat mantlit moodustav suur lõvinahk. Tugeva muskulatuuriga vägilase tõstetud paremas käes õlale toetuvana suur puust sõjanui; vasak, allapoole sirutatud käsi rebib enese järele tulema suurt, tõrksat, paljastatud kihvadega kolmepäist koera - Kerberost. Taustaks koopa seinad ja lagi - ülaosas tumedais toonides, mis allapoole helenevad kaljujärsaku serva tagant paistvaks punaseks põrgutule kumaks. Vasakul nähtavast koopasuust paistab hämarduv taevas.
Scone

Scone (šoti keeles Scuin; gaeli keeles Sgàin) on Šotimaa väikelinn Perth and Kinrossi piirkonnas.

Šotimaa linnad
William Joseph Burns

William Joseph Burns (sündinud 11. aprillil 1956) on Ameerika Ühendriikide diplomaat ja alates 19. märtsist 2021 Luure Keskagentuuri peadirektor.

8. novembrist 2005 13. maini 2008 oli ta Ameerika Ühendriikide suursaadik Venemaal.

Viited

Välislingid

United States Embassy in Moscow: Biography of the Ambassador

Sündinud 1956
Ameerika Ühendriikide suursaadikud Venemaal
Luure Keskagentuuri peadirektorid
Hochpustertal

Hochpustertal (itaalia: Alta Pusteria) on Pusteri oru idapoolseim osa, ulatudes Rienzi ja Drava veelahkmelt Niederdorfis Lõuna-Tiroolis Dravat pidi alla Lienzini Ida-Tiroolis Austrias. Ala hõlmab Sexteni ja Pragsi kõrvalorud.

1915. aasta Londoni lepingu ja 1919. aasta Saint-Germaini rahu järgi tõmmati Itaalia-Austria piir Innicheni (San Candido) ja Silliani vahele. Kuna Rienzi-Drava veelahe Toblachi lähedal (Toblacher Feld või Sella di Dobbiaco) on harva tähelepanuväärne üleminek, on Hochpustertali looduslikud läänepiirid erinevad. Tavaliselt kuuluvad orgu järgmised omavalitsused:

 Niederdorf, Sexten, Prags, Toblach ja Innichen Lõuna-Tiroolis
 Sillian, Strassen, Abfaltersbach, Assling ja Leisach Ida-Tiroolis
Tartu Elu Sõna Kogudus

Tartu Elu Sõna Kogudus on kristlik kogudus Tartus.

Koguduse koosolekud toimuvad pühapäeviti kell 11.00 Tartus aadressil Ööbiku 10a. Koguduse pastor on Eino Lilleleht.

Vaata ka
 Jõgeva Elu Sõna Kogudus
 Põlva Elu Sõna Kogudus
 Viljandi Elu Sõna Kogudus
 Tartu Kristlik Põhikool

Viited

Välislingid
Koduleht
Tartu Elu Sõna Kogudus Facebookis
Tartu Elu Sõna Kogudus kaardil

Tartu kogudused
Eesti vabakogudused
Granaatpunane

Granaatpunane on üks punastest värvitoonidest, sügav tumepunane värvus, mis meenutab punase vääriskivi granaadi värvust. Tumepunane toon võib olla õige kergelt sinaka või lillaka nüansiga, kuid rubiinpunasest soojatoonilisem. Kasutatakse pigem läikivate ja läbipaistvate objektide puhul.

Pildid

Variatsioonid 
Pantone värvitoon 19-1655 Garnet on soe veidi pruunikas lillakaspunane.

Veebivärv Garnet on soe pruunikaspunane kerge lillaka nüansiga.

Kasutamine 
Värvitoon on karakterilt tuline ja rikkalik, seostub puhtuse ja läbipaistvusega. Kasutatakse palju punaste veinide värvuse kirjeldamiseks (Gato Negro, Barolo, Chianti, portveinid jt).

Granaatpunane võib olla huulepulk või kirjeldatakse selle värvinimetusega huulte värvi.

Granaatpunase värvusega on iseloomustatud ka tekstiile, juuksevärvi tooni, selles toonis on toodetud kontoritarbeid, kunstitarbeid, nagu keraamikaglasuurid.

Vaata ka 
 Veinipunane
 Granaatõunapunane
 Amarandipunane

Viited 

Punased värvitoonid
Denis Malgin

Denis Malgin (sündinud 18. jaanuaril 1997 Oltenis) on Šveitsi jäähokimängija, kes mängib keskründajana NHL-i klubis Toronto Maple Leafs. 

Šveitsi kõrgliigas debüteeris Malgin hooajal 2014–15 ZSC Lionsi ridades. Ta jõudis sel hooajal Lionsiga Šveitsi meistrivõistlustel finaali, kus kaotati HC Davosile mängudega 1:4. Hooajal 2014–15 valiti Malgin Šveitsi kõrgliiga hooaja parimaks noormängijaks.

2015. aastal valis Florida Panthers ta NHL-i draftis 102. valikuna. 2016. aasta juulis sõlmis ta Panthersiga kolmeaastase lepingu. NHL-is debüteeris Malgin sama aasta 13. oktoobril mängus New Jersey Devilsi vastu. Esimese värava lõi ta liigas sama aasta 2. novembril mängus Boston Bruinsi vastu. 2020. aasta veebruaris siirdus ta Toronto Maple Leafsi.

Hooajal 2020/21 mängis ta Šveitsi kõrgliigaklubis Lausanne ja 2021/22 taas Lionsis. 2022. aastal jõudis ta Lionsiga Šveitsi meistrivõistlustel finaali, kus kaotati EV Zugile. Väljalangemismängudes oli Malgin üheksa väravaga suurim väravalööja.

2022. aasta juulis naasis Malgin Toronto Maple Leafsi, kellega sõlmis üheaastase lepingu.

Malgin on kuulunud Šveitsi jäähokikoondisse 2022. aasta taliolümpiamängudel ning 2017. ja 2022. aasta maailmameistrivõistlustel.

Viited

Välislingid 
 Denis Malgin NHL.com lehel
 Denis Malgin hockeydb.com lehel

Šveitsi jäähokimängijad
Florida Panthersi mängijad
Toronto Maple Leafsi mängijad
ZSC Lionsi mängijad
Lausanne HC mängijad
Sündinud 1997
Brunary

Brunary on küla Poolas Väike-Poola vojevoodkonnas Gorlice maakonnas Uście Gorlickie vallas. Brunary asub Slovakkia piirist umbes 12,5 km kaugusel, Gorlicest umbes 16,5 km edelas.

Viited

Väike-Poola vojevoodkonna külad
EKNK Hulja kogudus

Eesti Kristliku Nelipühi Kiriku Hulja kogudus on nelipühi kogudus Huljal.

Koguduse koosolekud toimuvad pühapäeviti kell 11:00 aadressil Tõnismäe 18, Hulja, Lääne-Virumaa. Koguduse pastor on Endel Treiman.

Välislingid
Kodulehekülg
EKNK Hulja Kogudus kaardil

Hulja
Kadrina vald
Josh Hawley

Joshua David Hawley (sündinud 31. detsembril 1979) on Ameerika Ühendriikide poliitik ja jurist. Ta kuulub Vabariiklikku Parteisse ja esindab senatis Missouri osariiki.

Ta lõpetas 2002. aastal Stanfordi ülikooli ja 2006. aastal Yale'i Ülikooli õigusteaduskonna (Yale Law School). Seejärel töötas ta kuni 2008. aastani ametnikuna ringkonnakohtunik Michael W. McConnelli ja ülemkohtunik John Robertsi juures. Aastatel 2008–2011 töötas ta sõltumatu advokaadina ja 2011–2015 advokaadina õigusfirmas The Becket Fund for Religious Liberty.

Viited 

Ameerika Ühendriikide poliitikud
Ameerika Ühendriikide juristid
Sündinud 1979
Ellen Key

Ellen Karolina Sofia Key (rootsi keeles [ˈkej]; 11. detsember 1849 – 25. aprill 1926) oli rootsi tõlkija, kriitik, pedagoog ja feminist, kes kirjutas palju perekonnaelu, eetika ja hariduse kohta. 

Ta oli lapsekeskse hariduse ja vanemliku lähenemise varajane eestkõneleja. Ta on tuntud oma haridusalase raamatu "Barnets århundrade" (1900) poolest, mis tõlgiti inglise keelde 1909. aastal pealkirjaga "The Century of the Child" ("Lapse sajand").

Välislingid 
 Barnets århundrade –  Runebergi projekt
 The Century of the Child – Gutenbergi projekt
 Sepp, Kairi. Laste sajand ja unistuste kool – Õpetajate Leht, 14. detsember 2012

Rootsi kirjanikud
Rootsi tõlkijad
Feministid
Sündinud 1849
Surnud 1926
Votivkirche

Votivkirche on Viini ringtee kõrval asuv uusgooti stiilis ehitatud kirik. See on üks kõrgemaid ehitisi Austria pealinnas (99 m).

Ajalugu 
Pärast Franz Josephi mõrvakatset 1853. aastal algatas tema vend ertshertsog Ferdinand Maximilian kampaania, et tänada tulevase keisri elu päästmise eest jumalat. Selleks hakati Innere Stadti kõrvale rajama kirikut, mille ehitamiseks eraldati vahendeid kogu keisririigist.

Kirik pühitseti 1879. aastal keisri ja keisrinna Elisabethi 25. pulma-aastapäeval.

Ümbruskond 
Kirikut ümbritseb haljasala Votiv Park ning üle Straße des Achten Mai tänava avaneb Sigmund-Freud Park.

Välislingid
 

Viini pühakojad
Narva Kristlik Kogudus Jumala Sõna

Narva Kristlik Kogudus Jumala Sõna on protestantlik kogudus Narvas.

Koguduse koosolekud toimuvad pühapäeviti kell 11:00 aadressil A-A. Tiimanni tn 3d, Narva, Ida-Virumaa. Koguduse pastor on Vladimir Sednev.

Välislingid
 Kodulehekülg (vene keeles)
 Narva Kristlik Kogudus Jumala Sõna infopangas
 Narva Kristlik Kogudus Jumala Sõna kaardil

Narva
Narva
Serhi Žadan

Serhi Žadan (ukraina keeles Сергій Вікторович Жадан; sündinud 23. augustil 1974 Starobilskis) on ukraina kirjanik, tõlkija, esseist ja kodanikuaktivist, aga ka muusik ja laulja, ta on osalenud rokkansamblites Žadan i sobaki ja Linija Mannergeima.

Ta lõpetas aastal 1996 Harkovi Pedagoogikaülikooli, aastatel 1996–1999 oli ta aspirantuuris, ta on filoloogiakandidaat. Aastatel 2000–2004 oli ta Harkivi Pedagoogikaülikooli õppejõud.

Eesti keelde on tõlgitud tema romaan "Depeche Mode", mis ilmus aastal 2020 Loomingu Raamatukogus, tõlkijaks Riina Roasto. 2022. aastal ilmus teosest uustrükk.

Isiklikku 
Ta on teist korda abielus, esimesest abielust on tal poeg, teisest tütar.

Viited 

Ukraina kirjanikud
Kirjandusteadlased
Sündinud 1974
Grootvlei

Grootvlei on linn Lõuna-Aafrika Vabariigis Mpumalanga provintsis Gert Sibande ringkonnas Dipalesengi vallas.

2011. aasta rahvaloenduse andmetel oli Grootvlei elanikest mustanahalisi aafriklasi 76,88%, valgeid 21,18%, värvilisi 1,00%, India või Aasia päritolu inimesi 0,74% ja teisi 0,20%. Sotho keelt pidas emakeeleks 41,49% inimesi, suulu keelt 23,96%, afrikaani keelt 20,88%, koosa keelt 4,21%, inglise keelt 3,98%, pedi keelt 1,50%, tsvana keelt 1,29% ja viipekeelt 0,69%.

Viited

Mpumalanga provintsi linnad
Punase Risti Seltside Liiga

Punase Risti Seltside Liiga (inglise keeles International Federation of Red Cross and Red Crescent Societies, lühend IFRC) on rahvusvaheline humanitaarabiorganisatsioon, mille liikmeteks on 192 Punase Risti seltsi eri maades. See asutati 1919. aastal.

Liiga kuulub Rahvusvahelise Punase Risti liikumisse.

1963. aastal pälvis Liiga koos Rahvusvahelise Punase Risti Komiteega Nobeli rahuauhinna töö eest inimõiguste kaitsel Punase Risti 100-aastase ajaloo vältel.

Rahvusvahelised organisatsioonid
Tervishoiuorganisatsioonid
Nobeli rahuauhinna laureaadid
USA lahtiste tennisemeistrivõistluste meeste paarismängu võitjate nimekiri

USA lahtisted tennisemeistrivõistlused meeste paarismängus toimusid esmakordselt 1881. aastal ja olid reserveeritud Ameerika Ühendriikide Riikliku Murutennise Assotsiatsiooni (USNLTA) klubi liikmetele. Selle võitsid Clarence Clark ja Frederick Winslow Taylor. 

1882. aastal avati meistrivõistlused rahvusvahelistele võistlejatele. Aastatel 1890–1906 peeti riigi ida ja lääne sektsiooniturniire, et selgitada välja kaks parimat meeskonda, kes võistlesid Newportis väljalangemismängudes, et selgitada välja paar, kes mängib väljakutsevoorus eelmise aasta võitjatega. 

Väljakutsesüsteem kaotati 1920. aastal. Paarismänguturniir toimus eri kohtades: Newportis (1881–1914), Forest Hillsis (1915–1916, 1942–1945, 1968–1977), Longwoodis (1917–1933, 1935–1941, 1946–1967) ja Philadelphias (1934), enne kui need siirdusid 1978. aastal New Yorki USTA riiklikku tennisekeskusse, mis nüüd on USTA Billie Jean Kingi riiklik tennisekeskus.

Võitjad

Ameerika Ühendriikide meistrivõistlused

Avatud ajastu (Open era)

Vaata ka
 Meeste üksikmäng
 Naiste üksikmäng
 Naiste paarismäng
 Segapaarismäng

Suure slämmi turniiride meeste paarismängu võitjate nimekirjad
 Austraalia lahtiste tennisemeistrivõistluste meeste paarismängu võitjate nimekiri
 Prantsusmaa lahtiste tennisemeistrivõistluste meeste paarismängu võitjate nimekiri
 Wimbledoni tenniseturniiri meeste paarismängu võitjate nimekiri

Tennisevõistlused
Ameerika Ühendriikide sport
Joshua Lederberg

Joshua Lederberg (23. mai 1925 – 2. veebruar 2008) oli Ameerika Ühendriikide molekulaarbioloog.

1958. aastal sai ta pool Nobeli füsioloogia- või meditsiiniauhinda bakterite geneetika ja geneetilise rekombinatsiooniga seotud avastuste eest. Teist poolt jagasid Edward Tatum ja George Beadle.

Ameerika Ühendriikide molekulaarbioloogid
Nobeli füsioloogia- või meditsiiniauhinna laureaadid
Sündinud 1925
Surnud 2008
Kersti Kracht

Kersti Kracht (sündinud 9. aprillil 1955) on Eesti ettevõtja ja majandustegelane, rahandusministri nõunik.

Ta lõpetas aastal 1973 Tallinna 44. Keskkooli ja aastal 1989 Tallinna Polütehnilise Instituudi majandusteaduskonna tööstuse planeerimise erialal. Tema esimeseks töökohaks oli Viru hotelli passilaud. Ta lõi kooperatiivi MIK, mis tegeles toitlustamisega TPI arvutuskeskuses. Tema äripartneriks sai Viru hotelli pearaamatupidaja Monika Soodla. Tema ja Krachti eesnimedest sai nime nende 1991. aastal asutatud ühine ettevõte Kermon, millest sai üks Eesti tuntumaid ettevõtteid firmade asutamise ja müümise alal. 1990. aastate alguses juhatas ta ettevõtet BBS, mis pidas valuutapoodi Torupill Tallinna vanalinnas. 

Ta oli 1990-ndate alguses Eesti Ettevõtjate Erakonna liige. 1992. aasta Riigikogu valimistel sai ta Eesti Ettevõtjate Erakonna nimekirjas 640 häält, kuid valituks ei osutunud. 1995. aasta Riigikogu valimistel sai ta Keskerakonna nimekirjas 116 häält. 1990. aastate lõpus oli ta Arengupartei juhatuse liige. 1999. aasta Riigikogu valimistel sai ta Arengupartei 3. numbrina 95 häält. 8. augustist 2017 kuulub ta Eesti Konservatiivsesse Rahvaerakonda. 2017. aasta kohaliku omavalitsuse volikogude valimistel sai ta EKRE nimekirjas 947 häält ja osutus valituks Tallinna linnavolikokku. Ta on volikogu linnavarakomisjoni aseesimees ja revisjonikomisjoni liige. 2019. aasta Riigikogu valimistel sai ta EKRE nimekirjas 373 häält, kuid valituks ei osutunud.

Altkäemaksu kahtlustus
 2021. aasta jaanuaris esitas prokuratuur ja kaitsepolitsei Hillar Tederile kahtlustuse. Kahtlustuse järgi leppis Hillar Teder kokku altkäemaksu andmise Kersti Krachtile, et viimane kasutaks ära oma positsiooni rahandusministri nõunikuna, et kindlustada Porto Francole soodsad otsused KredExi kriisiabimeetmete kasutamisel. Samuti kahtlustatakse Tederit ja Krachti rahapesu kokkuleppes, et varjata Tederilt Krachtile altkäemaksu andmist.
14. jaanuaril 2021. aastal võttis Harju Maakohus Tederi ja Krachti kaheks kuuks vahi alla.
16. veebruaril otsustas Ringkonnakohus, et asjas ei ole välja toodud, milliste konkreetsete kuritegude toimepanemise riski tingivad Krachti majanduslikud raskused ning kuidas need seostuvad talle esitatud kahtlustusega.

Isiklikku
Ta lahutas 2009. aastal Argos Krachtist. Neil on lapsed Akis ja Katrin.

Viited 

Eesti Konservatiivse Rahvaerakonna poliitikud
Eesti ettevõtjad
Eesti majandustegelased
Tallinna Tehnikaülikooli vilistlased
Sündinud 1955
Lilja Dögg Alfreðsdóttir

Lilja Dögg Alfreðsdóttir (sündinud 4. oktoobril 1973) on Islandi poliitik. Ta kuulub Progressiparteisse.

1993–1994 õppis ta vahetusprogrammi raames Seoulis Ewha ülikoolis Ida-Aasia poliitika ajalugu. Bakalaureusekraadi politoloogia alal omandas ta Islandi Ülikoolis 1998. aastal. 1998. aastal õppis ta vahetusprogrammi alusel Minnesota ülikoolis makroökonoomikat ja filosoofiat. Magistrikraadi rahvusvahelise majanduse alal omandas ta Columbia ülikoolis New Yorgis 2001. aastal. 2001–2010 töötas ta Islandi Keskpangas ja 2010–2013 Rahvusvahelises Valuutafondis.

Alates 7. aprillist 2016 kuni 11. jaanuarini 2017 oli Lilja Dögg Alfreðsdóttir Islandi välisminister.

Alates 30. novembrist 2017 kuni 28. novembrini 2021 oli ta Islandi hariduse, teaduse ja kultuuri minister.

Alates 28. novembrist 2021 on ta Islandi turismi, kaubanduse ja kultuuri minister.

Viited 

Islandi välisministrid
Islandi Ülikooli vilistlased
Sündinud 1973
Jašiūnai

Jašiūnai on alev Leedus Šalčininkai rajoonis, Jašiūnai valla halduskeskus. Alev asub Merkysi jõe ääres.

Alevis asub Jašiūnai raudteejaam, seal kaevandatakse kruusa. Jašiūnais asuv ettevõte Actas toodab äädikat, majoneesi ja mitmeid muid toidukaupu. Alevis on ka keraamikatehas ja plastikutöötlemisega tegelev firma Polivektris.

Jašiūnais on kolm keskkooli (vene-, poola- ja leedukeelne), postkontor, raamatukogu ja poola kultuuri keskus.

Alevis toimusid filmide Kortik ja Pronkslind võtted.

Ajalugu 

Alevist kagus asuvad Jašiūnai tumulused (ligi 100 tumulust 5 ha suurusel maa-alal).

Kirjalikes allikates mainiti Jašiūnaid esmakordselt aastal 1402. XV  sajandist on pärit ka esimesed teated Radziwillidele kuulunud Jašiūnai mõisast. XVI sajandil kogunes seal kalvinistide sinod. Aastal 1515 rajati Jašiūnaisse esimene kirik. See hävis aga Põhjasõjas, edasi oli alevis pikka aega üksnes kabel.

Aastal 1819 kujunes sealne mõis tähtsaks kultuurikeskuseks, kus asus suur raamatukogu ja kus said kokku Juliusz Słowacki, Stanisław Bonifacy Jundziłł, Adam Mickiewicz, Tomasz Zan, Józef Mianowski, Antoni Edward Odyniec, Andrzej Benedykt Kłangiewicz ning Jędrzej Śniadecki. Sajandi keskpaigas rajati Jašiūnaisse telliselööv, aastal 1886 aga paberivabrik. Tsaariajal oli alevi venekeelne nimekuju Яшуны.

Aastal 1920 toimus Jašiūnais Leedu vägede ja Lucjan Żeligowski vägede vaheline lahing, samal aastal läks alev Poola koosseisus. Aastal 1929 valmis praegune kirikuhoone. Aastal 1939 läks alev Valgevene NSV koosseisu, järgmisel aastal anti see aga Leedule üle. Aastal 1941 hukkasid Leedu  kollaborandid alevis 575 inimest, enamik neist olid juudid, ent tapeti ka kolm mustlast. Nõukogude perioodil oli küla kohaliku sovhoosi keskasulaks.

Aastal 2016 liideti aleviga seni iseseisva asula moodustanud Jašiūnai raudteejaama ümbruskond, kus aastal 2011 oli 472 elanikku.

Elanikkond

Tuntud elanikke 

Jonas Balinskis - Leedu psühhiaater
Michał Baliński - Poola ajaloolane
Jan Śniadecki - Poola-Leedu matemaatik ja filosoof
Jędrzej Śniadecki - Poola-Leedu bioloog ja filosoof
Jan Adamowicz - Poola poliitik
Anna Maria Radziwiłłowa - Rzeczpospolita aadlik

Viited

Välislingid 

 Poola Kuningriigi geograafiline leksikon
Alev portaalis vietoves.Lt
Raudteejaama ümbruskond portaalis vietoves.Lt

Šalčininkai rajoon
Leedu alevid
Matías Viña

Matías Nicolás Viña Susperreguy (sündinud 9. novembril 1997 Empalme Olmoses) on Uruguay jalgpallur, kes mängib vasakkaitsjana Itaalia kõrgliiga klubis AS Roma ja Uruguay jalgpallikoondises.

Ta alustas klubikarjääri Uruguay klubis Nacional, mille meeskonnas debüteeris ta Uruguay kõrgliigas 2017. aastal. Nacionali põhikoosseisu liikmeks sai ta 2019. aastal. 2019. aastal tuli ta Nacionaliga ka Uruguay meistriks.

2020. aastal liitus ta Brasiilia kõrgliiga klubiga Palmeiras. Ta võitis klubiga 2020. aasta hooajal Brasiilia karikavõistlused ja Lõuna-Ameerika klubide sarja Copa Libertadorese. Lisaks valiti Viña 2020. aasta Lõuna-Ameerika klubijalgpalli sümboolsesse koosseisu.

2021. aasta juunis sõlmis ta viieaastase lepingu Romaga.

2017. aastal tuli Viña Uruguay kuni 20-aastaste koondisega Lõuna-Ameerika omavanuste meistriks. Uruguay rahvuskoondises tegi ta debüüdi 6. septembril 2019 sõprusmängus Costa Rica vastu. Ta kuulus Uruguay koondisse 2021. aasta Copa Américal.

Saavutused 
Nacional
Uruguay Primera División: 2019
Supercopa Uruguaya: 2019
Palmeiras
Copa do Brasil: 2020
Campeonato Paulista: 2020
Copa Libertadores: 2020

Viited 

Uruguay jalgpallurid
Sociedade Esportiva Palmeirase mängijad
AS Roma mängijad
Sündinud 1997
Benjamín Kuscevic

Benjamín Kuscevic Jaramillo (sündinud 2. mail 1996 Santiagos) on Tšiili jalgpallur, kes mängib keskkaitsjana Brasiilia kõrgliiga klubis Palmeiras.

Ta alustas klubikarjääri Tšiili klubis Club Deportivo Universidad Católica, mille noorteakadeemiaga liitus ta 2011. aastal. Aastatel 2014–2015 oli ta laenul Madridi Reali noorteakadeemias. 2016. aasta veebruaris debüteeris ta Universidad Católica meeskonnas Tšiili kõrgliigas. Universidad Católicaga tuli ta neli korda Tšiili meistriks.

2020. aasta novembris siirdus ta Palmeirasesse.

Tšiili jalgpallikoondises debüteeris Kuscevic 20. novembril 2018 sõprusmängus Hondurase vastu.

Saavutused 
Universidad Católica
Primera División (4): 2016–C, 2016–A, 2018, 2019
Supercopa de Chile (2): 2016, 2019

Viited 

Tšiili jalgpallurid
Sociedade Esportiva Palmeirase mängijad
Sündinud 1996
Goldenes Dachl

Goldenes Dachl ('kuldkatus') on üliluksuslikult kujundatud hilisgooti erker Innsbrucki vanalinnas Herzog-Friedrich-Straßel. Erkeri nimi on antud katuse järgi, mis on kaetud 2657 soomusekujulise amalgaamkullatud vasksindliga.

Kirjeldus 
Kõik erkeri seinad on kaetud koloreeritud raidreljeefidega ja seinamaalingutega. Esimese korruse balustraadil on kaheksa raidvappi, üks kummalgi küljel ja kuus esiküljel, mis märgivad Maximiliani valdusi. Vappide kohal on Jörg Köldereri maalitud fresko 1500. aastast, mis kujutab kaht rüütlit heraldilisi lippe kandmas, kujutamas sümboolselt Püha Rooma Keisririiki ja Tirooli.

Teise korruse balustraadil on kaheksa ruudukujulist reljeefi, mis kujutavad Maximiliani kaasaja olmest inspireeritud stseene, kahel keskmisel on keiser ise - vasakpoolsel koos oma teise abikaasa Bianca Maria Sforzaga, kes hoiab käes õuna, ja esimese abikaasa Burgundia Mariaga temast paremal; parempoolsel koos oma õuenarriga temast vasakul ja kantsleriga paremal pool. Teised reljeefid kujutavad moriskitantsijaid akrobaatilistes ja grotesksetes poosides.

Erkeri siseseinu kaunistavad samuti Jörg Köldereri maalitud freskod, mis kujutavad õukonnaelu stseene. Tänapäeval on kõik seinu katvad reljeefid ja maalid hoolikalt teostatud koopiad, originaalid asuvad muuseumis Ferdinandeumis.

Pildid

Ajaloost 
Maja ehitas ertshertsog Friedrich IV 1420. aastal Tirooli vürstide uueks residentsiks ("Neuhof"). Saksa kuninga, hilisema keisri Maximilian I soovil alustas Niklas Türing vanem sellele 1493. aastal, Maximiliani abiellumise puhuks oma Bianca Maria Sforzaga, juurde omaloodud toretseva dekooriga erkeri ehitamist, mis lõplikult valmis 1500. aastaks. Kullatud katusega erker oli mõeldud kuninglikuks loožiks, milles keiser ja tema kaaskond said jälgida väljakul toimuvaid pidustusi, turniire ja muid avalikke üritusi. Et mitte solvata eelmise abikaasa sugulasi ja liitlasi, kujutati erkeri reljeefidel keisrit koos mõlema abikaasaga.

1996. aastast alates tegutseb hoones Museum Maximilianeum, pärast laienemist ja ümberkorraldusi 2007. aastal uue nime all Museum Goldenes Dachl.

Viited

Välislingid 

 Museum Goldenes Dachl (muuseumi kodulehekülg, saksa keeles)
 Das Goldene Dachl in Innsbruck / Tirol. - goldenes-dachl.at
 Das Goldene Dach. - Sagen aus Tirol, Gesammelt und herausgegeben von Ignaz V. Zingerle, Innsbruck 1891, Nr. 975, S. 557 (pärimus ehitise kohta, saksa keeles)
 P. Diem. Das Goldene Dachl und seine Symbolik. - Austria-Forum

Innsbruck
Austria ehitised
Gooti ehitised